Didžiųjų Dulsvųjų kalnų nacionalinis parkas
Didžiųjų Dulsvųjų kalnų nacionalinis parkas (angl. Great Smoky Mountains National Park) – nacionalinis parkas pietryčių JAV, Tenesyje ir Šiaurės Karolinoje. Apima Didžiuosius Dulsvuosius kalnus (Apalačų pietinė dalis). Aukščiausia parko vieta – Klingmano Kupolas (2025 m). Parkas įkurtas 1934 m. JAV Kongreso nutarimu, siekiant išsaugoti unikalią kalnų gamtą. Kalnuose iškrinta daug kritulių (1400–2200 mm), dėl to susidaro rūkai. Net 95 % parko teritorijos dengia miškai (daugiausia mišrieji ir spygliuočiai). Apie 10 tūkst. gyvūnų ir augalų rūšių sutinkama miškuose. Nacionaliniame parke saugomi nykstantys juodieji lokiai (čia jų priskaičiuojama apie 1800). 1983 m. Didžiųjų Dulsvųjų kalnų nacionalinis parkas įtrauktas į UNESCO pasaulio paveldo sąrašą.